ผมไม่... ไม่ได้มีสมองสองแบบที่แตกต่างกัน เหมือนผมมีคอมพิวเตอร์อยู่ในหัว
และบางครั้งมันก็ทําผมพัง
ตอนนี้ผมให้คอมพิวเตอร์เครื่องนึงคุยกับคุณอยู่
ส่วนอีกเครื่องในหัวผมที่คิดคนละแบบเลย
และบางครั้งมันก็มีเครื่องที่สาม
ถ้าผมจะใช้มันผมก็ทําได้
บางครั้งมันก็ยากที่ผมจะมีสมาธิในเรื่องต่างๆ
มันกวนใจผมมาหลายปี เพราะผมแค่ต้องการเป็นคนปกติทั่วไป
เข้ากับคนอื่นได้
แต่... ผมยอมรับมัน
เพราะ... นั่นคือตัวตนของนาย ยอมรับมันซะเถอะ วินซ์
ไม่สําคัญว่านายจะอยากเป็นอย่างนั้นอย่างนี้
นี่คือที่ของนาย นายแตกต่าง จงแตกต่าง
และคุณก็รู้จักคําๆ นี้ "ช่างหัวแม่ง" ดังนั้น...
นี่คือที่ที่ผมอยู่ตอนนี้
แล้วอีกสมองกําลังคิดอะไรอยู่เหรอ
เรื่องสนุกสุดเหวี่ยงและมันเกี่ยวกับเซ็กส์
(มิสเตอร์แม็คแมน)
(ตอนที่ 6: จบแมตช์)
(มกราคม ปี 2024 วินซ์ แม็คแมนลาออกจากดับเบิลยูดับเบิลยูอี)
(หลังโดนข้อกล่าวหาเรื่องประพฤติผิดทางเพศ)
(ทําร้ายร่างกายและค้ามนุษย์)
(การสัมภาษณ์ต่อจากนี้ส่วนใหญ่ รวมถึงบทสัมภาษณ์วินซ์ แม็คแมน)
(ถ่ายทําไว้ก่อนหน้าที่ข้อกล่าวหาต่างๆ จะถูกเปิดเผยต่อสาธารณะ)
(เรสเซิลแมเนีย ทรัมป์)
(ปี 2007)
เรสเซิลแมเนีย
ทุกๆ ปี...
หุบปาก!
ผ่านพ้นยุคแอดติจูดเข้าสู่ยุค 2000
วินซ์ แม็คแมนยังคงเป็นตัวละครบนจอ ที่สําคัญของบริษัท
แต่พอไม่มีออสติน พวกนั้นก็ต้องหาอะไรให้เขาทํา
และตอนนี้ก็ถึงเวลา...
(เรสเซิลแมเนีย 23 ปี 2007)
สําหรับศึกเศรษฐีพันล้าน แมตช์เดิมพันเส้นผม
คนรวยมาโน่นแล้ว!
ดูผู้ชายที่ยืนตรงนั้นสิ โดนัลด์ ทรัมป์
มีคนดังมากหน้าหลายตาเข้ามาในธุรกิจของเรา เพื่อมาหาความสนุก
และโดนัลด์ก็เป็นหนึ่งในนั้น
โดนัลด์เป็นแฟนของเรามานาน
ผมเลยไปหาโดนัลด์แล้วบอกว่า "ผมมีไอเดีย"
"ถ้าให้นักมวยปล้ําเป็นตัวแทนของพวกเรา ลงแข่งเรสเซิลแมเนียล่ะ"
ถ้าเกิดโดนัลด์ ทรัมป์แพ้ ผมก็จะได้โกนหัวเขา
แน่นอน ถ้าผมแพ้ ผมก็โดน
ศึกความบาดหมายของเศรษฐีพันล้าน ระหว่างโดนัลด์ ทรัมป์กับวินซ์ แม็คแมน
เป็นแมตช์ที่มีคนดูเพย์-เพอร์-วิวมากที่สุด
ในประวัติศาสตร์มวยปล้ําอาชีพแบบจ่ายเพื่อรับชม
มีคนสนใจล้นหลาม
เฮ้ย ดูนั่น โดนัลด์ ทรัมป์!
ทรัมป์! โดนัลด์ ทรัมป์อัดวินซ์ แม็คแมน!
พระเจ้าช่วย!
ทรัมป์ทําให้ผมสนุกตอนเขามาร่วมโชว์
ขึ้นมาบนนี้เลย
เขาสามารถพูดคุยกับแฟนๆ มวยปล้ํา ได้อย่างยอดเยี่ยม
ผมว่าคนดูเป็นคนฉลาด
เขาเหมาะกับบทนี้สุดๆ
โดนัลด์ ทรัมป์ๆ!
ออกไปซะ
ที่จริงปฏิกิริยาตอบสนอง และตัวตนต่อหน้าสาธารณะของโดนัลด์ ทรัมป์
มีความใกล้เคียงกับนักมวยปล้ํา
มากกว่าผู้นําประเทศ
โยนเขาออกไปซะ
ขอบอกเลยว่าผมอยากต่อยหน้าหมอนั่น
พวกเรามีอิทธิพลต่อโลกในหลายเรื่อง
แน่นอน เรื่องการเมือง ให้ตายสิ
ทําไมจะไม่อยากเป็นแบบดับเบิลยูดับเบิลยูอีล่ะ
ผมอยากจะทําอะไรก็ได้ทั้งนั้น
ผมมีสิทธิ์จะทําอะไรก็ได้อย่างที่ผมอยากทํา ในฐานะประธานาธิบดี
นี่คือสิ่งที่เราทํา
เรานําเสนอตัวละครที่ไม่ธรรมดา
พูดจาเพี้ยนๆ
ที่ทําให้คนพูดว่า "ให้ตายสิ ไม่อยากเชื่อว่าเขาพูดแบบนั้น"
โดนัลด์ ทรัมป์นับตัวอย่าง
ของตัวละครนักมวยปล้ําอาชีพ
ในการเมืองของอเมริกาและสังคมอเมริกัน
ถ้าเราจะดูว่าวินซ์ แม็คแมน และมวยปล้ําอาชีพที่มีอิทธิพลต่อวัฒนธรรม...
ให้ตายสิ เราเลือกคนที่เล่นมวยปล้ําอาชีพในทีวี มาเป็นประธานาธิบดี
ไม่รู้ว่าทรัมป์กําลังแสดงตัวตนของตัวเอง หรือเขาเรียนรู้มาจากมวยปล้ํา
แต่ผมเห็นความเหมือนกันหลายอย่าง ของทรัมป์กับวินซ์ แม็คแมน
ไม่นะ!
พระเจ้าช่วย!
มิสเตอร์แม็คแมน คือตัวละครดับเบิลยูดับเบิลยูอีที่ดีที่สุด
แต่หลังหมดยุคแอดติจูด
มิสเตอร์แม็คแมนเป็น...
ตัวละครที่ถูกเลือกใช้มากขึ้น
ในช่วงยุครูธเลสแอกเกรสชั่น
เราพยายามขายไอเดียกับวินซ์ ให้เขาเจอวิกฤติวัยกลางคน
และกลายเป็นคนเพี้ยน อะไรแบบนั้น
แต่วินซ์อยากจะไปอีกแนว
ซึ่งก็คือ "แล้วถ้ามีคนฆ่าผมล่ะ"
แล้วเราก็เลย "โอเค"
เขาให้ตัดภาพมิสเตอร์แม็คแมนที่ดูงงๆ เพี้ยนๆ ไม่เหมือนอย่างที่เคยเป็นบนเวที
- ขอบคุณ - มีบางอย่างแปลกๆ
และเดินไปเรื่อยๆ เข้าหลังเวที
ผ่านบรรดานักมวยปล้ํา
และขึ้นรถลิโม่... หยุด
วินซ์หยุดนิ่งนานเพื่อเล่นใหญ่
จากนั้นรถลิโม่ก็ระเบิด
ตัดต่อได้เนียนมาก
หลายคนโทรมาที่บริษัท "วินซ์เป็นอะไรไหม"
วินซ์อยากให้เหมือนเกิดขึ้นจริง
เว็บไซต์ขึ้นโพสต์ว่าเป็นเรื่องจริง
ผู้บรรยายก็โศกเศร้า
ที่จริง จากที่ผมได้ยินมา
โดนัลด์ ทรัมป์โทรไปที่ออฟฟิศของวินซ์ เพื่อเช็คดูว่าวินซ์เป็นอะไรไหม
มันคือพล็อตเรื่องที่กลายเป็นประเด็นร้อน
แต่มันก็มีเหตุโศกนาฏกรรมในชีวิตจริงเกิดขึ้น
ที่ทําให้เราต้องหยุดพล็อตเรื่องนั้น
(อาลัยคริส เบนัวต์ ปี 1967-2007)
สวัสดีครับ
ตอนแรกพล็อตในเรื่องคืนนี้ควรเป็นเรื่องของ...
มิสเตอร์แม็คแมน ตัวละครของผม ที่ตายอย่างมีเงื่อนงํา
อย่างไรก็ตาม... ในความเป็นจริง
คริส เบนัวต์ ซูเปอร์สตาร์ของดับเบิลยูดับเบิลยูอี ภรรยาของเขา แนนซี่ และลูกชาย แดเนียล
เสียชีวิตแล้ว
คริส เบนัวต์นับได้ว่าเป็นนักมวยปล้ําระดับสุดยอด
เขาทําทุกอย่างเพื่อธุรกิจนี้
เขาเป็นแชมป์โลก เป็นหนึ่งในนักปล้ําที่เก่งที่สุดตลอดกาล
และเท่าที่เรารู้ เขาเป็นคนดี
เมื่อนักมวยปล้ําเสียชีวิต
คืนต่อมา รอว์จัดพิธีรําลึกถึงบุคคลนั้นๆ
และคืนนั้นเราก็จัดพิธีให้คริส
คืนนี้... จะเป็นพิธีรําลึกถึงคริส เบนัวต์
ระหว่างที่รายการออกอากาศ
เราถึงได้ทราบรายละเอียด
ของเรื่องจริงที่เกิดขึ้นและเรื่องที่คริสทํา
คืนนี้มีข้อมูลใหม่เกี่ยวกับการเสียชีวิต ของนักมวยปล้ําอาชีพ คริส เบนัวต์
เจ้าหน้าที่ในจอร์เจียกล่าวว่ามันไม่ใช่อุบัติเหตุ
คริส เบนัวต์รัดคอภรรยา และบีบคอลูกชายวัยเจ็ดขวบ
จากนั้นก็แขวนคอตัวเองที่บ้าน
พอเกิดเรื่องคริส เบนัวต์
การฆาตกรรมและปลิดชีวิตตัวเอง
มันสั่นคลอนรากเหง้าดับเบิลยูดับเบิลยูอีอย่างมาก
โศกนาฏกรรมครอบครัวเบนัวต์ส่งผลให้แม็คแมน และดับเบิลยูดับเบิลยูอีต้องกลับมาทบทวน
(เทสโทสเตอโรน)
ข้อกล่าวหาเรื่องการใช้สเตียรอยด์และยาเสพติด
เริ่มมีข้อสงสัยว่า ความก้าวร้าวจากการใช้สเตียรอยด์
อาจเป็นต้นตอเบื้องหลังเหตุสลดเมื่อสุดสัปดาห์
พวกเขาโทษเรื่องนี้ว่าเป็นเพราะสเตียรอยด์
เท่าที่ผมรู้ก็คือ ปกติแล้วสเตียรอยด์ ไม่ได้ทําให้คุณฆ่าคนทั้งครอบครัว
และทําเรื่องอะไรแบบนั้น
การใช้สเตียรอยด์มันไม่เกี่ยวข้อง
กับสิ่งที่เกิดขึ้นกับคริส เบนัวต์
มนุษย์มีข้อบกพร่อง
คริสกลายเป็นบ้า
มันเกิดขึ้นในทุกรูปแบบของชีวิต
ผมเลยมองประเด็นนี้ได้แบบนี้
- ได้ไหม - เดี๋ยวนะ
- ได้แล้ว - โอเค
ตอนแรกผมเป็นแฟนตัวยงของคริส เบนัวต์
แล้วได้มีโอกาสเจอเขาตอนที่เริ่มเล่นมวยปล้ํา
ผมเปิดตัวในปี 2002
(รอว์)
และผู้ที่กําลังเดินขึ้นเวที คริสโตเฟอร์ โนวินสกี
ศิษย์เก่าฮาร์วาร์ด หมอนี้เก่งนะ เจอาร์
แต่ประมาณหนึ่งปีต่อมา ศีรษะผมถูกกระทบกระเทือนจนต้องจบอาชีพ
สมัยปี 2003 ปี 2004 ทุกคนคิดว่า การกระทบกระเทือนทางสมองคือเรื่องเหลวไหล
และผมก็แค่อ่อนแอ
ดังนั้นผมเลยเกิดความคิดที่จะศึกษาวิจัย การกระทบกระเทือนทางสมองอย่างลึกซึ้ง
และพยายามท้าทายเพื่อเปลี่ยนวัฒนธรรมของโลก เรืองการกระทบกระเทือนทางสมอง
พอผมได้ยินเรื่องของคริส เบนัวต์ ผมเลยมั่นใจ
โดยอิงจากวิธีการปล้ําของเขา
ว่าเขาน่าจะป่วยเป็นโรคซีทีอี
ซีทีอีคือ "โรคสมองเสื่อม จากการบาดเจ็บเรื้อรัง"
คือโรคสมองเสื่อม ที่เกิดจากการกระแทกซ้ําๆ ที่ศีรษะ
เราเห็นปัญหาด้านอารมณ์ พฤติกรรม การยับยั้งชั่งใจ ความก้าวร้าว และซึมเศร้า
และอาการจะแย่ลงเมื่อเวลาผ่านไป เนื่องจากสมองของคุณกําลังเสื่อมลง
แต่ในปี 2007 ยังไม่เคยมีใครได้ยินเรื่องซีทีอี
ผมเห็นวินซ์ แม็คแมน ไปออกรายการเดอะทูเดย์โชว์
และพูดให้ความเห็นของเขาต่อเรื่องที่เกิดขึ้น
ไม่มีทางรู้ได้เลยว่าผู้ชายคนนี้จะเป็นปีศาจร้าย
เขาโบ้ยว่า "เราไม่รู้เลยว่าคริสเป็นปีศาจร้าย"
และสิ่งที่ผมคิดก็คือโรคต่างหากที่เป็นปีศาจร้าย
ไม่ใช่คริส
สุดท้ายผมเลยโทรหาพ่อของคริส
และเขาตอบรับทั้งน้ําตา ให้เราศึกษาสมองของคริส
(สมองมรณะ)
แพทย์ผู้ศึกษาเนื้อเยื่อจากสมองของคริส เบนัวต์
กล่าวว่าสมองของเขาบาดเจ็บรุนแรง เป็นผลจากการอยู่บนสังเวียนนานหลายปี
และยังกล่าวอีกว่าสมองของเบนัวต์ มีสภาพแย่ที่สุดที่พวกเขาเคยเห็น
เราได้ติดต่อเวิลด์เรสลิ่งเอนเตอร์เทนเมนต์ เพื่อขอคําตอบ
พวกเขาส่งคําแถลงแจ้งว่า
ผลวิเคราะห์ที่ว่าการกระทบกระเทือนทางสมอง ที่อาจนําเป็นสู่เหตุวิวาทฆาตกรรมของเบนัวต์
เป็นเพียงการคาดเดา และยังกล่าวอีกว่า
"เราเคารพความปรารถนาของผู้เป็นพ่อ ที่จะทําทุกวิถีทางเพื่อหาคําอธิบาย"
หมอหาเรื่องแถลงได้ไร้สาระมาก
"โอเค นี่คือสาเหตุที่คริส เบนัวต์ทําแบบนั้น"
"เพราะบาดเจ็บที่ศีรษะ"
แล้วก็มีภาพแสดงให้เห็นว่า คริสกระโดดพุ่งจากเชือก
และใช้หัวโหม่งใส่คนอื่น
เบนัวต์ใช้หัวของตัวเองเป็นอาวุธ!
นั่นมันเล่นตามบท
เวลามีคนคว้าข้อมือของคุณเบาๆ
แล้วบิดข้อมือ ผมก็ "โอ๊ย เจ็บ!"
“โอ้พระเจ้า นายกําลังฆ่าฉัน!” นั่นเล่นตามบท
ดูเหมือนว่าจะบาดเจ็บ แต่เปล่าเลย
เรารู้ว่าเรากําลังทําอะไรอยู่ เราไม่ทําร้ายกันเอง
หัวของเขาเด้งขึ้นเด้งลงบนพื้น เหมือนลูกบาสเก็ตบอล!
ผมทํางานมานาน
ผมเคยโดนกระแทกที่หัว ได้รับความกระทบกระเทือน
แต่นอกนั้นก็จําไม่ได้ว่า ได้รับความกระทบกระเทือนอะไรเท่าไหร่
ในธุรกิจมวยปล้ําอาชีพ
สิ่งที่ผมคิดมาตลอดก็คือ
ถ้าคุณเล่นมวยปล้ํา และถูกกระทบกระเทือนหลายครั้ง
แสดงว่าคุณต้องทําอะไรผิดพลาด
ผมไม่ใช่พวกซีทีอี
ไม่เชื่อเรื่องพวกนี้
ใช่ คือผมเคยเห็นภาพสไลด์สมอง ของคริส เบนัวต์
ไม่ต้องสงสัยเลย เขาป่วยเป็นซีทีอี
ซีทีอีเป็นโรคที่คุณมองเห็นได้ชัดเจนมาก ภายใต้กล้องจุลทรรศน์
แต่ทุกคนสู้กับเราในเรื่องนี้
เอ็นเอฟแอลสู้กับเราในเรื่องนี้
เอ็นเอชแอลก็ยังสู้กับเราในเรื่องนี้
ฟีฟ่าสู้กับเรา ทุกคนพยายามสู้กับเรา
ผมถึงรู้สึกประหลาดใจมากๆ ตอนได้รับโทรศัพท์จากวินซ์ แม็คแมน
บอกว่าเขาอยากช่วย
คริสกําลังสั่นคลอนดับเบิลยูดับเบิลยูอี
ผมคิดว่ามีบางอย่างที่ควรค่าแก่การตรวจสอบ
ผมโทรหาเขา "คุณทําอะไรอยู่"
ผมบอกว่า "นี่ เราจะช่วยคุณเอง ถ้าคุณออกงานวิจัยที่ตรงไปตรงมาได้
เพราะเราอยากรู้เรื่องของตัวเองมากขึ้น"
และนั่นคือจุดเริ่มต้นของการเปลี่ยนแปลงครั้งใหญ่
ในการดําเนินการเรื่องนี้
พวกเขาเชิญผมให้มาเริ่มสอนนักมวยปล้ํา
ถึงสิ่งที่ผมรู้เรื่องการถูกกระทบกระเทือนและซีทีอี
มีสองสามท่าบนสังเวียนที่เราเลิกทํา
ทีนี้ฟาดใส่มิสเตอร์แม็คแมน!
เราเลิกใช้เก้าอี้พับฟาดหัว
ยอมรับเลยว่าตอนแรกผมโกรธมาก
ตัดการฟาดเก้าอี้ออกไปได้ยังไง
มันคือจุดขายของอุตสาหกรรมเรา
ระวัง จากด้านหลัง!
ผมเป็นพวกรุ่นเก๋า เราใช้เก้าอี้มาช่วยเล่าเรื่อง
วินซ์ตัดสินใจ
ตั้งแต่นี้ไปห้ามใช้เก้าอี้ฟาดหัว
ผมเข้าใจ
ตอนนี้บริษัทเป็นบริษัทมหาชนแล้ว
เชฟโบยาดีขอนําเสนอ...
เมื่อคุณพยายามโปรโมตตัวเอง ให้กับโฆษณาเจ้าใหญ่
ความปลอดภัยและสุขภาพของนักกีฬา และนักแสดงเป็นเรื่องอันดับแรก
เหมือนเดิม อะไรคือสิ่งที่ดีที่สุดสําหรับธุรกิจ
คุณคิดว่าแรงจูงใจคือการดูแลนักมวยปล้ํา
หรือมันดีต่อธุรกิจหรือมีอะไรอย่างอื่น
คือ... ผมไม่รู้ว่าอันไหน
ผมไม่สามารถบอกได้ว่า อะไรคือแรงจูงใจที่สําคัญที่สุด
แต่เป็นที่รู้กันว่ามันดีต่อนักมวยปล้ํา
และดีต่อธุรกิจด้วยจริงไหม
และนั่นคือสิ่งที่สําคัญที่สุด ผลประโยชน์ทุกอย่างสอดคล้องกัน
และพวกเขากําลังทําสิ่งที่ถูกต้อง
ผลพวงที่เกิดขึ้นจากเรื่องของคริส เบนัวต์
มีก็คือมีข่าวเชิงลบมากมาย
มันไม่ใช่เรื่องจริง แต่มันเจ็บจริง
นักมวยปล้ําอาชีพบาดเจ็บจากอาการคอหัก
และเลือดออกเป็นลิตรๆ บนสังเวียน
หลายคนหันเข้าหายากระตุ้นและยาแก้ปวด
ขณะที่อีกหลายคนออกเดินสายมากกว่า 200 วัน
และอีกหลายคนก็อยู่ไม่ถึงวันเกิดอายุ 40
นักมวยปล้ําหลายคนตายก่อนวัยอันควร
และบ่อยครั้งเป็นการใช้ยาและสเตียรอยด์ร่วมกัน
เวลานักมวยปล้ําเสียชีวิต มันไม่มีผลต่อความนิยมในกีฬามวยปล้ํา
เพราะแฟนๆ มองว่าเป็นการตาย ของตัวละครในโทรทัศน์
พวกเขาไม่ได้มองว่านั่นคือสามีวัย 38 ปี
มีภรรยา มีลูกสามคนและเขาเสียชีวิตแล้ว
แฟนๆ รู้ดีว่าคนเหล่านี้ตาย
แต่พวกเขาไม่ได้สนใจหรือดูเหมือนจะไม่ใส่ใจ
“ส่งคนต่อไปมาเลย"
ตอนแรกวินซ์ แม็คแมนต่อต้านหนักมาก อย่างที่เขาเป็นมาตลอด
"การเสียชีวิตทั้งหมดไม่เกี่ยวอะไรกับเรา พวกเขาเลือกเอง"
คุณมีเหตุผลว่าทําไมคนเหล่านี้ถึงเสียชีวิต ตอนอายุยังไม่ถึง 45
คุณกําลังชี้ว่านั่นคือความรับผิดชอบของผม ที่พวกเขาตายเหรอ เพราะ...
ผมกําลังถามว่าคุณมีส่วนในด้านไหนหรือไม่
ผมถูกจัดให้สัมภาษณ์กับอาร์เมน คีเทเยียน นักข่าวมือรางวัล
แล้วเวลามีคนพูดท้าทายผม
ไม่ว่าจะเป็นพวกสื่อหรือใครก็ตาม
ผมก็อดไม่ได้ที่จะต่อต้าน
แล้วก็ตอบโต้
ผมจะไม่ขอรับผิดชอบใดๆ ต่อการเสียชีวิตก่อนวัยอันควรของพวกเขา
ไม่รับผิดชอบใดๆ
และคุณก็ทําหน้าแบบ
- "โห วินซ์ คุณพูดแบบนี้ได้ไง" - ใช่...
ไม่รับผิดชอบใดๆ เหรอ พวกเขาปล้ําให้คุณนะ
พวกเขาเป็นส่วนหนึ่งขององค์กรของคุณ
พวกเขาทํางานให้คุณสองสามร้อยคืนต่อปี
- ให้ตายสิ ไม่... - พวกเขาใช้ชีวิตแบบนี้
ให้ตายเถอะ ไม่อยากเชื่อ...
คุณเห็นสีหน้าแบบนั้นไหม คุณพูดออกมาได้ยังไง วินซ์
พอมองย้อนกลับไปเรื่องนักมวยปล้ําที่เสียชีวิต
พวกเขาใช้ยาตามใบสั่งของแพทย์ เพื่อความผ่อนคลาย
หลายคนใช้ยาพวกนี้เพราะมันทําให้รู้สึกดี
แล้วพอผสมมันเข้ากับสเตียรอยด์หรืออย่างอื่น ที่กระตุ้นประสาทส่วนกลาง
มันทําให้หัวใจทํางานหนักมาก
เป็นค็อกเทลสุดสยอง
และนั่นคือสิ่งที่เกิดขึ้น
"พบเป็นศพในห้องพักของโรงแรม" นั่นคือเรื่องปกติ
ทําไมเรื่องพวกนี้ถึงไม่ขึ้นหน้าหนึ่ง
เด็กหลายล้านคนบูชาคนพวกนี้ และพวกเขาก็ตายไปแล้ว
ข่าวหายไปไหน
และแม็คแมนก็รอดตัวจากเรื่องนี้เช่นเคย
พวกเขาตกเป็นข่าวฉาวเพราะเรื่องนี้ แต่ไม่ได้มากขนาดนั้น
เพราะผู้คนก็จะบอกว่า
"เราไม่อยากเสียเวลาสืบเรื่องข่าวปลอม"
ในขณะที่ดับเบิลยูดับเบิลยูอีดําเนินไป มันคือจุดเปลี่ยนหรือเปล่า
เมื่อมองย้อนกลับไปผมขอบอกว่าใช่
มันนําไปสู่การเปลี่ยนแปลงสําคัญๆ มากมาย ของวงการมวยปล้ํา
มีการเฝ้าระวังการถูกกระทบกระเทือนมากขึ้น
เฝ้าระวังการใช้ยาในทางที่ผิดมากขึ้น
พวกเขาตกลงที่จะจ่ายค่าบําบัด ให้กับนักมวยปล้ําที่อยู่ในสัญญา
แม้ว่าพวกเขาจะออกจากบริษัทไปแล้วก็ตาม
ตารางคิวก็ลดลง
แทนที่จะปล้ําสิบวันและหยุดสามวัน
เป็นปล้ําสี่วัน หยุดสามวัน และตอนนี้ก็ดีกว่าเดิมอีก
เป็นการเปลี่ยนแปลงที่ยิ่งใหญ่
(ยินดีต้อนรับสู่นิวออร์ลีนส์ อันเดอร์เทคเกอร์)
เรสเซิลแมเนีย 30
จนถึงตอนนั้นผมยังไม่เคยแพ้ศึกเรสเซิลแมเนีย
ผมว่าผมชนะ 21-0
(เรสเซิลแมเนีย 7 ปี 1991)
(เรสเซิลแมเนีย 11 ปี 1995)
(เรสเซิลแมเนีย 14 ปี 1998)
ชัยชนะติดๆ กันคือส่วนสําคัญ ที่ทําให้เรสเซิลแมเนียเป็นที่นิยม
สถิติไม่แพ้ใครอันน่าทึ่งยังคงดําเนินต่อไป!
ผมกําลังจะชนะอีกครั้ง เก็บสถิติไม่แพ้ใครต่อ
แต่วันนั้นวินซ์เดินเข้ามาในห้องแต่งตัวของผม
แล้วพูดว่า "มาร์ค ผมคิดว่า เราจะให้บร็อคชนะในคืนนี้"
บร็อค เลสนาร์!
มันเป็นการตัดสินใจนาทีสุดท้าย
มาร์คไม่ได้เตรียมใจไว้เลย
ผมคิดว่าเขามีอาการช็อกทางจิตใจ
หลังแข่งไปได้ประมาณห้าหรือสิบนาที ผมได้รับความกระทบกระเทือน
การแข่งดําเนินไปประมาณ 25 นาที
แต่จนถึงวันนี้ผมก็ยังจําไม่ได้ด้วยซ้ํา ว่าปล้ําในแมตช์นั้น
พอมองย้อนกลับไปผมไม่เห็นว่า มาร์คถูกกระทบกระเทือนตรงไหน
อาจเกิดขึ้นก็ได้
แต่ผมคิดว่ามาร์คจําอะไรไม่ได้เลย
เพราะมันเป็นเรื่องที่บอบช้ําจิตใจเขามาก
หนึ่ง สอง สาม
พวกเขาส่งผมเข้าโรงพยาบาล
และวินซ์ก็ออกจากเรสเซิลแมเนีย เพื่อไปโรงพยาบาล
เขาอยู่ที่นั่นกับภรรยาผม ปลอบใจเธอ
ไม่มีใครทําร้ายอันเดอร์เทคเกอร์ได้!
ผมไม่เคยคิดเรื่องบาดเจ็บเลย
แม้หลังจากที่ผมเจ็บตัว ก็ไม่ได้คิดเรื่องได้รับบาดเจ็บ
สิ่งเดียวที่คิดก็คือต้องหายดี
แล้วจะได้กลับไปทํางานต่อ
ผมผ่านการผ่าตัดมาแล้ว 18 ครั้ง
ผมเดินกะโผลกกะเผลก
บางวันผมตื่นขึ้นมาแล้วลุกจากเตียงไม่ได้
แต่ผมก็ไม่ขอเปลี่ยนแปลงอะไร
ผมรักมัน และถ้าผมยังทําได้ ผมก็จะทํามันต่อไป
พวกเราในฐานะนักมวยปล้ํา...
บางครั้งคิดว่าตัวเองคงกระพัน
มันก็เป็นแบบนี้ มันเป็นส่วนหนึ่งในตัวตนของเรา
แต่ในทางกลับกัน
นักมวยปล้ํารุ่นต่อจากนี้ ผมไม่อยากเห็นพวกเขา
อยู่ในสถานการณ์เดียวกัน กับพวกที่เคยปล้ํามาก่อน
(โคดี้ โรดส์)
จากชาร์ล็อตต์ นอร์ทแคโรไลนา โคดี้ โรดส์!
ผมเข้าดับเบิลยูดับเบิลยูอีในปี 2007
พวกเขายังต้องรับมือกับ โศกนาฏกรรมเรื่องคริส เบนัวต์
และด้วยเหตุนี้นโยบายด้านสุขภาพ จึงกลายเป็นเรื่องสําคัญของบริษัท
ก่อนอื่น เราจะกําหนดนโยบายเรื่องยากันใหม่
เบื้องหลัง ผมเข้าดับเบิลยูดับเบิลยูอีที่ปลอดยา
และไม่มีเนื้อหาไม่มีเรื่องลามก
ในแง่ที่ว่า "เรากําลังมุ่งหน้าสู่ ยุคเนื้อหาที่ผู้ปกครองควรให้คําแนะนํา"
สิ่งที่กระตุ้นให้วินซ์เปลี่ยนเรตติ้ง
จากไม่เหมาะกับเด็กอายุต่ํากว่า 14 ปี เป็นผู้ปกครองให้คําแนะนํา
ก็เพราะมุมมองทางธุรกิจเรื่องการโฆษณา
เอาเลย!
เรื่องลามกโจ๋งครึ่มต่างๆ
ที่เคยเกิดขึ้นในยุครูธเลสแอกเกรสชั่น...
สปอนเซอร์ไม่ให้ผ่านแน่นอน
โอเค นี่คือสถิติและมัน...
วินซ์เป็นนักธุรกิจ เขาเป็นประธานบอร์ด
เขาอยากทําเงินเข้าบริษัทให้ได้มากที่สุด
วินซ์พยายามขยาย ให้เข้าถึงครอบครัวมากขึ้น เด็กเยอะขึ้น
เราเปลี่ยนและมันได้ผล
ตรงตามนั้นและปันผลเป็นรูปเป็นร่าง
ในที่สุดหุ้นก็พุ่งพรวด
และดีลจากสปอนเซอร์ ก็สร้างกําไรเป็นกอบเป็นกํา
แต่คนดูจากยุคแอดติจูดและรูธเลสแอกเกรสชั่น
ก็มองว่า "นี่มันเดอะมัพเพ็ตโชว์"
ที่จริง มันคือเดอะมัพเพ็ตโชว์เลยล่ะ เราเคยเชิญเดอะมัพเพ็ตมาร่วมรายการครั้งนึง
ทั้งหมดที่เคยทําให้ดับเบิลยูดับเบิลยูอี เป็นรายการแอบชอบดูทั้งที่รู้สึกผิด
ตอนนี้มันหายไป
และเหลือไว้แต่ประสบการณ์แย่ๆ
ผมทําสิ่งที่ถูกต้องสําหรับพวกคุณทุกคน
จากมุมมองทางธุรกิจ
ผมเป็นคนมองการณ์ไกล
และคุณไม่เข้าใจด้วยซ้ําว่าผมกําลังทําอะไร
แต่เมื่อถึงเวลา คุณก็จะเข้าใจ
เมื่อตัดสินใจว่าจะอยู่ในเรตผู้ปกครอง ควรให้คําแนะนํา เหล่าแฟนๆ โวยในโซเชียล
แต่เวลาเปลี่ยนไป คนดูเปลี่ยน คุณก็ต้องปรับตัวไปกับมัน
เขาเลยลดดีกรีลงมา
นี่คือแมตช์แท็กทีมดีว่า
ช่วงเวลาของวูแมนอีโวลูชั่นเกิดขึ้นพร้อมกับ การเปลี่ยนสู่ยุคเรตติ้งผู้ปกครองควรให้คําแนะนํา
การนําเสนอภาพผู้หญิงในอุตสาหกรรม มีความก้าวหน้าและเป็นผู้ใหญ่
เป็นการผสมผสานที่ลงตัว ระหว่างความงามและพละกําลัง
และความสามารถของผู้หญิงที่เข้ามาในวงการ
ก็มีความเป็นนักกีฬามากกว่ารุ่นก่อนๆ มาก
วูแมนอีโวลูชั่นเป็นการขับเคลื่อน ที่เกิดจากบรรดาแฟนๆ
แฟนๆ ใช้สื่อโซเชียลพร้อมแฮชแท็ก #ให้โอกาสดีว่า
ไม่พอใจที่นักมวยปล้ําหญิง ได้เวลาออกอากาศที่ไม่เท่าเทียม
ถึงจุดนั้นวินซ์ก็ยังดึงดัน มันยากมากสําหรับเขาที่จะเปลี่ยน
ฉันว่าตอนนั้นวินซ์ไม่แน่ใจ
แต่สุดท้ายแล้ววินซ์ก็มอบสิ่งที่แฟนๆ ต้องการ
(มาเชียร์ซาช่า แบงค์ส)
และเมื่อแฟนๆ อยากให้เราแสดงบนเวทีมากขึ้น
และชอบสิ่งที่พวกเขาได้รับจากเรา วินซ์ก็เลยเอาด้วย
คนสนับสนุนเราจริงๆ ก็คือสเตฟานี่
สเตฟานี่เห็นเราออกไปทําเรื่องเหล่านี้
และเธอผลักดันให้ผู้หญิงก้าวไปสู่อีกระดับ
สเตฟานี่ แม็คแมน เป็นตัวละครในโทรทัศน์มานานแล้ว
แต่ฉากหลัง เธอกลายเป็นหน้าเป็นตาของบริษัท
ประธานเจ้าหน้าที่ฝ่ายแบรนด์
นั่นคือหน้าที่ของเธอ
และพอล เลเวสก์หรือทริปเปิล เอช
ก็เริ่มมีอิทธิพลในงานสร้างสรรค์มากขึ้นเรื่อยๆ
ช่วยวินซ์ เป็นเหมือนเบอร์สอง
แล้วตอนนั้นเชนอยู่ไหน
เชนไม่ได้อยู่ดับเบิลยูดับเบิลยูอีแล้ว
ปี 2016 ตอนนั้นผมออกมาได้หกเจ็ดปีแล้ว
ไม่อยู่หน้ากล้อง ออกจากทุกอย่าง
รู้สึกดีนะ
แล้วได้รับโทรศัพท์
พ่อโทรมาแล้วบอกว่า "นี่ พ่อมีไอเดีย"
แล้วผมก็ "โอเค"
ตอนนั้นพล็อตเรื่องคือ
พ่อของผมจะมอบรางวัลใหญ่
ของปู่ให้กับน้องสาวของผม
ซึ่งตามพล็อตเรื่องเธอไม่สมควรจะได้รับ
(คํานับกษัตริย์)
ไม่มีผู้ใดในโลกสมควรได้รับรางวัลนี้ เท่าลูกอีกแล้ว
แล้วทันใดนั้นเพลงของผมก็ดังขึ้น
ทั้งสนามเฮลั่น
และจนถึงทุกวันนี้
ตอนนี้ผมยังรู้สึกขนลุกอยู่เลยตอนที่คิดถึงเรื่องนั้น
มันคุ้มค่ามากที่ได้เสียงชื่นชมนานๆ และดังขนาดนั้น...
ตอนที่คุณกลับคืนสู่...
สิ่งที่คุณรัก
ฉิบหายแล้วๆ!
ผมเห็นพ่อมามองที่ผม
และพ่อภูมิใจ ผมเห็นมันในแววตาของพ่อ
ผมตื้นตันกับสิ่งที่ได้เห็น
น้องสาวผมก็น้ําตาคลอ เพราะเราได้กลับมาอยู่พร้อมหน้ากัน
มันเป็นช่วงเวลาที่ยิ่งใหญ่
และท้ายที่สุด สิ่งที่ได้ออกมาก็เป็นเรื่องที่เจ๋งสุดๆ
เธอกับผัวเธอ ทริปเปิล เอช
ทําบริษัทเราล่มจม
ฉันอยากจะกลับมาคุมมันเดย์ไนท์รอว์
และนั่นนําไปสู่การจัดแมตช์ของพ่อผม
แมตช์เดียว คืนเดียว ฉันเลือกคู่ต่อสู้เอง
ฉันจะบอกเองว่าที่ไหน เมื่อไหร่ กับใคร
ว่าไงล่ะ เชน-โอ ทุกคนแฮปปี้ที่ได้เห็นเชน-โอ-แม็ค!
ตามนั้นเลย จัดไป
ดี เพราะฉันจะได้มีโอกาสครั้งสุดท้าย...
ที่จะได้อัดแก โอเคนะ
อัดเข้าหน้าแกเลย
สถานที่และเวลาก็คือ... เรสเซิลแมเนีย
(เรสเซิลแมเนีย)
และคู่ต่อสู้ของแกคือ...
อันเดอร์เทคเกอร์
ขอต้อนรับกลับมานะ เชน-โอ
โอ๊ย ให้ตายเถอะ
และตอนนั้นเมื่อเข้าสู่ช่วงเวลา ของเรสเซิลแมเนีย 32...
(เรสเซิลแมเนีย 32 ปี 2016)
ผมไม่ได้ขึ้นสังเวียนมาเจ็ดปี
และคุณคงนึกออกว่า เดินออกมามันไม่ใช่แค่ห้องเล็กๆ
แต่เป็นสเตเดียมที่เต็มไปด้วยคลื่นมหาชน
มันคึกสุดๆ
แต่สิ่งที่ยิ่งใหญ่ที่สุด คือสิบนาทีก่อนที่ผมจะเดินออกไป
ลูกๆ ของผมอยู่หลังเวที
ผมบอกว่า "อยากออกไปพร้อมพ่อไหม"
ไปเป็นเกียรติให้พ่อหน่อย พ่ออยากให้ลูกๆ ออกไปกับพ่อคืนนี้
ลูกๆ บอกว่า "อะไรนะ พ่อพูดจริงเหรอ"
ดูสิว่าใครออกมาพร้อมกับเชน-โอ-แม็ค!
ลูกๆ กําลังทําท่าของผม พวกเขาเหวี่ยงแขน
ผมพูดว่า "ดูไอ้ตัวเล็กพวกนี้สิ"
แล้วผมก็ได้สติ
เพราะผมกําลังจะปล้ํา กับหนึ่งในคนที่เก่งที่สุดตลอดกาล
ระฆังของอันเดอร์เทคเกอร์ก็ดังขึ้น... แล้วทั้งสนามก็เชียร์สุดเสียง
ที่เหลือก็เป็นอย่างที่รู้ๆ กัน
เชน-โอกระโดดศอกลอย! เชน!
เชน-โอ-แม็ค เอาแล้ว!
กระแทกกับเสา!
ผมได้แต่จินตนาการ ถึงการเป็นลูกชายของวินซ์ แม็คแมน
เหมือนเชนจะพยายามพิสูจน์ บางสิ่งบางอย่างกับพ่อของเขามาตลอด
แม้มันจะหมายถึง การทําหนึ่งในเรื่องท้าความตายที่สุด
ที่เราได้เห็นในธุรกิจนี้
เชน แม็คแมนเล่นงานเคิร์ต แองเกิลจนหมอบ
แน่อยู่แล้วว่าเวลาที่คุณแสดง
คุณต้องการคําชมว่าคุณทําได้ดี
โดยเฉพาะจากพ่อของผม
และผมคิดว่านั่นคือเหตุผลว่า ทําไมผมถึงพยายามทําอะไรต่อมิอะไร
เคิร์ต แองเกิลเสร็จแน่!
คุณพระ!
ครั้งนึง ผมปล้ํากับเคิร์ต แองเกิล เป็นแมตช์แบบฮาร์ดคอร์
เคิร์ตมีชื่อเสียงในฐานะนักกีฬาโอลิมปิก ดังเรื่องท่าซูเพลกซ์
เขางัดตัวผมแล้วซูเพลกซ์
ผมควรต้องทะลุกระจก พอผมโดนฟาด มันก็...
ผมก็ร่วงลงมาหัวปักพื้น
ผมว่าหัวของเชนฟาดพื้นคอนกรีตจังๆ
ผมพูดว่า "เอาเลย ไอ้นักกีฬาโอลิมปิกกิ๊กก๊อก"
ผมบอกว่า "ไม่อยากเชื่อว่า นายทุ่มฉันทะลุกระจกไม่ได้ ห่วยฉิบหาย"
แล้วทันใดนั้นเขาก็...
เอาอีกแล้ว พระเจ้า
ต้องทุ่มตั้งสามรอบ
ซูเพลกซ์ครั้งแรกกระแทกกระจก แต่ไม่ทะลุ
ครั้งที่สองยังเหมือนเดิม
ในที่สุดเคิร์ตก็ทุ่มผมฟาดทะลุในครั้งที่สาม
พระเจ้า!
คืนนั้นเชนได้ใจผม
เขาปล้ําได้เหมือนแชมป์ตัวจริง
เขาแค่พยายามพิสูจน์บางอย่างกับพ่อ
ผมว่าเชนอย่างจะแตกต่าง
เขาอยากพิสูจน์ฝีมือในทุกๆ ด้าน
เขาฉวยโอกาสที่ไม่มีใครกล้าคว้า
อย่าหาทํา!
เขาก็ทําเรื่องบ้าระห่ําที่ไม่มีใครกล้าทํา
เขารู้ว่านั่นคือสิ่งที่เป็นของๆ เขา
พระเจ้า!
ผมทําเรื่องเสี่ยง
แต่ถ้ามันอยู่ในสายเลือดของคุณ ในความคิดผม มันเป็นความเสี่ยงที่รับได้
เชน นายทําอะไรเนี่ย!
เชน-โอ-แม็ค! พระเจ้า!
และผมก็ยินดีที่จะทํามันเพื่อให้ความบันเทิง และเพื่อผลักดันตัวเองอีกด้วย
และแน่นอนว่าเฝ้ามองหาการลูบหลัง... จากพ่อ
เชนกําลังปีนไปด้านบนสุด ของลูกกรงเฮลล์อินอะเซลล์!
- เชนปีนกรงเฮลล์อินอะเซลล์! - เชน หยุดเถอะ
สําหรับนาย ตํานานคืออะไร
ตํานานมีความหมายกับนายมากแค่ไหน เชน
ขอร้อง ไม่ใช่แบบนี้!
- เชน อย่าทํา! - อย่าโดด!
- เชน ไม่นะ! - ไม่!
พระเจ้า! โดดแล้ว... ไม่!
ผมรู้ว่าเขาอยากให้ผมนับถือเขาอะไรทํานองนั้น
ไม่รู้ว่าผมตบไหล่เพื่อบอกว่า "เก่งมาก" ไปแล้วกี่ครั้งต่อกี่ครั้ง
บางทีมันควรจะมี
พ่อผม... เขาไม่เคยพูดอะไรกับผม และมันก็ไม่เป็นไร
แต่ผมภูมิใจในตัวเชนเสมอสําหรับสิ่งที่เขาทํา
สิ่งที่เขาพยายามทํา
เพราะเขาทุ่มสุดตัว
สอง สาม
อันเดอร์เทคเกอร์ชนะ
แมตช์นั้นผมภูมิใจในตัวเชนมาก
ผมอดไม่ได้ที่จะเห็นใจเชน ความพยายามปลุกตํานาน
เขาโดนพ่อเมินมาตลอด
จําได้ไหมว่าเจอพ่อหลังจากนั้น
คืนนั้นพ่อกอดผม
ใช่ พ่อกอดผม
เป็นการกลับมาที่ซึ้งมาก
เชนรู้สึกตื้นตันแล้วพูดว่า
"สิ่งที่ผมต้องการมาตลอดคือความนับถือจากพ่อ"
เป็นช่วงเวลาที่ส่วนตัวมากๆ
พ่อลูบหลังผมแล้วกอด ใช่
ผมได้มันแล้ว
หาได้ยากเลยใช่ไหม
ยากมาก
ผมต้องแลกมันมา
ผมสมควรได้รับ
คุณได้ยินคนพูดถึงวินซ์แบบนี้บ่อยๆ ในธุรกิจของเรา
ว่า "เขาเหมือนเป็นพ่อผม"
เรามีครอบครัว
ไม่ใช่ครอบครัวแม็คแมน เรามีครอบครัวที่ใหญ่กว่านั้นมาก
และในแง่ของครอบครัว ผมเป็นหัวหน้าตระกูล
เขามีบทบาทในชีวิตของผม เขาเป็นเหมือนพ่อ
ความสัมพันธ์ของเรา เขาเปรียบเสมือนพ่อของฉัน
ผมมีความสัมพันธ์แบบพ่อลูกกับวินซ์
พูดจริงๆ ว่าผมยอมรับกระสุนแทนเขาได้
ไม่ต้องสงสัยเลยว่าวินซ์เป็นเสมือนพ่อของบริษัท
และดาราดับเบิลยูดับเบิลยูอี โหยหาการยอมรับจากวินซ์
รวมถึงลูกๆ ของเขาเองด้วย
ถ้าคุณมองดูเชน
ตอนที่เขากลับมา เขาถูกใช้แค่พรสวรรค์บนเวทีเท่านั้น
แต่เหมือนเขากําลังพยายามหาทางกลับไป เป็นคนโปรดของวินซ์อีกครั้ง
กลับมาเป็นอยู่ในตําแหน่ง ที่จะสืบทอดดับเบิลยูดับเบิลยูอี
ถึงจุดหนึ่ง ผมจินตนาการไว้หรือเปล่า ว่าตัวเองจะเป็นคนต่อไปที่จะทําเรื่องต่างๆ
แน่นอน จุดยืนของผม ผมแค่อยากทําธุรกิจครอบครัวต่อไป
ผมกลับมาเพื่อทําให้อนาคตมั่นคง
ไม่ใช่แค่เพื่อลูกของตัวเอง แต่เพื่อลูกสาวเธอด้วย
และลูกๆ ของคนเหล่านี้และเด็กๆ อีกมากมาย
นี่คือสาเหตุที่ฉันกลับมาที่ดับเบิลยูดับเบิลยูอี
เขาอยากเป็นแม็คแมนคนต่อไป และเขาคิดเสมอว่าเขาจะได้เป็น
แล้วมันก็ไม่เกิดขึ้น
คนส่วนใหญ่จะบอกว่า เป็นเพราะสเตฟานี่เก่งกว่าเขา
สิ่งเดียวที่เชนทําได้ดีกว่าฉันก็คือความน่ารัก
แต่ธุรกิจไม่ได้เดินหน้าด้วยความนิยม และฉันก็ดีใจที่...
สเตฟานี่น่ะเหรอ ก็เหมือนพ่อเธอนั่นแหละ
เธอแกร่งมาก
นี่เจ้านาย
เชนเป็นคนดี
และในโลกของมวยปล้ํา ถ้าคุณเป็นเจ้านายและเป็นคนดี
พอคนเห็นความเป็นคนดีนั้น
พวกเขาจะพยายามเอาเปรียบคุณ
ส่วนสเตฟานี่ คุณรู้เลยว่า คุณไม่สามารถเอาเปรียบผู้หญิงคนนั้นได้
คุณรู้ได้ในทันที
เชน พี่ไม่รู้หรอกว่าการเป็นผู้สืบทอด มันหมายความว่ายังไง
พี่จะไปรู้อะไร พี่ก็เป็นได้แค่ไอ้ขี้แพ้
ทีนี้ก็ออกไปจากสังเวียนของฉันซะ
ตลอดยุค 2010 เข้าสู่ยุค 2020
วินซ์ แม็คแมน สเตฟานี่ แม็คแมนและทริปเปิล เอช
คือสามผู้มีอํานาจสูงสุดในดับเบิลยูดับเบิลยูอี
ในช่วงนั้นก็ได้รับความสําเร็จอย่างล้นหลาม
มีดับเบิลยูดับเบิลยูอีเน็ตเวิร์ก...
คอนเทนต์ถ่ายทอดสด บนสตรีมมิ่งทุกวัน 24 ชั่วโมง
ซึ่งนับเป็นการปฏิวัติวงการ
พวกเขาทําสื่อโซเชียลล้ําสมัยมากมาย
ข้อตกลงลิขสิทธิ์ทางทีวีก็เพิ่มมากขึ้นเรื่อยๆ
ซึ่งปิดท้ายด้วยดีลยักษ์กับพีค็อก
ลินดา แม็คแมนร่วมคณะรัฐมนตรี ของโดนัลด์ ทรัมป์
เป็นนําทีมบริหารธุรกิจขนาดเล็ก
เริ่มเกิดการแข่งขัน
ปี 2019 มวยปล้ําเออีดับเบิลยูก็เปิดตัว
หนึ่งในดาวเด่นและรองประธานคือ โคดี้ โรดส์
ที่ในอีกสามปีต่อมาก็กลับสู่ดับเบิลยูดับเบิลยูอี
ขอบคุณมาก ขอบคุณที่มารับผม
ขอบคุณมากครับ ขอบคุณ
และราคาหุ้นก็ขึ้นไปเรื่อยๆ
แน่นอนว่ามันไม่มีพลังหรือมีชีวิตชีวา
แบบในยุค 80
และยิ่งไม่เหมือนยุคแอดติจูด
แต่วินซ์ก็ยังคงสร้างดาราหน้าใหม่ออกมาเรื่อยๆ
ที่กลายมาเป็นคนดังของบริษัท
ผู้ชายคนนี้ โรมัน เรนส์กลายเป็นดาราหลัก
โรมัน เรนส์ครับทุกคน!
เพราะความสําเร็จในช่วงเวลานี้
มันยากที่จะจินตนาการว่า วินซ์จะก้าวลงจากตําแหน่ง
แต่ถ้าเขาจะลาออก
ตอนนั้นดูเหมือนจะชัดเจนว่า สเตฟานี่ แม็คแมนและทริปเปิล เอช
คือผู้ที่จะสืบทอดตําแหน่งในการบริหารบริษัท
ผมคิดว่าในการสืบทอดตําแหน่ง
จะตัดเชนหรือสเตฟานี่ออกไปไม่ได้เห็นๆ
แต่ผมเข้าใจว่าฮันเตอร์ก็ควรจะเป็นหนึ่งในนั้น
ไม่รู้สิ มันเป็นเรื่องของพวกผู้บริหาร ที่ผมไม่มีวันนึกภาพออก
มีแผนมากมายในเรื่องของการสืบทอด
แต่มันขึ้นอยู่กับว่าผมอยู่จุดไหน ในแง่ของความสามารถในการมีส่วนร่วม
ขอต้อนรับสู่คืนที่สองของเรสเซิลแมเนีย
(เรสเซิลแมเนีย 38 ปี 2022)
มากกว่าเจ็ดหมื่นคนเช่นเคย
งั้นเมื่อไหร่ถึงจะ...
คุณเคยคิดจะลงจากตําแหน่งบ้างไหม
- ลงจากตําแหน่งเหรอ - หรือเกษียณ
เคยคิดว่าตัวเองจะเกษียณไหม
ไม่ ผมไม่เคยคิดจะเกษียณ
ผมไม่เคยเข้าใจว่าทําไมคนถึงเลิกพัฒนา
เมื่อไหร่ที่เลิกพัฒนา คุณตาย
มิสเตอร์แม็คแมน!
บางคนพูดว่า "สักวันฉันจะเกษียณ"
คุณจะทําอะไรหลังเกษียณ
เดี๋ยวนะ!
ผมไม่มีความเห็นอกเห็นใจให้คนแบบนั้น
เวรแล้ว
งั้น... ก็ตายไปเถอะ
บ้าบอมาก
มิสเตอร์แม็คแมนขึ้นเวที
คุณคิดว่าเขาจะเกษียณไหม
ไม่
วินซ์จะไม่มีวันเกษียณ
- เราเพิ่งได้ยินเสียงระฆัง - ระฆังตีแล้ว!
และแม็คแมนก็อัดโคลทสไลน์
คิดว่าวินซ์จะเลิกไหม ไม่
ผมไม่คิดว่าเขาจะเลิกเพราะเขารักมัน มันไม่เวิร์กสําหรับเขา
ไม่อยากจะเชื่อว่าแม็คแมนกับออสติน จะชนแก้วกันในเรสเซิลแมเนีย
ในที่สุดพวกเขา... พูดเร็วไปหน่อย
มิสเตอร์แม็คแมนพยายามจะหนี แต่ออสตินทําท่าสตั๊นใส่แม็คแมน!
ผมนึกภาพชีวิตที่วินซ์ แม็คแมนไม่ใช่ตัวหลักใน ดับเบิลยูดับเบิลยูอีไม่ออก
ตราบใดที่เขายังมีลมหายใจ
คิดว่าอะไรทําให้วินซ์เกษียณได้น่ะเหรอ
นิวเคลียร์ระเบิด
(มิถุนายน ปี 2022)
วงการมวยปล้ําสั่นสะเทือนด้วยพาดหัวข่าววันนี้
วินซ์ แม็คแมน ผู้ก่อตั้งและซีอีโอของดับเบิลยูดับเบิลยูอี
จะก้าวลงจากตําแหน่งประธานและซีอีโอ
วอลล์สตรีทเจอร์นัลรายงานว่า แม็คแมนจ่ายเงินให้อดีตพนักงาน
ซึ่งเขาถูกกล่าวหาว่ามีความสัมพันธ์ด้วย เป็นเงินสามล้านดอลลาร์เพื่อให้เธอปิดปากสนิท
เริ่มจากมีข่าว
และข่าวแจ้งว่าบอร์ดของดับเบิลยูดับเบิลยูอี
ได้รับอีเมลที่ไม่เปิดเผยตัวตน
กล่าวหาว่าวินซ์ แม็คแมนปิดปากเงียบ
เรื่องความสัมพันธ์กับพนักงานในบริษัท แล้วปกปิดเรื่องนี้ไว้
เดอะเจอร์นัลรายงานว่าอีเมลที่ส่งให้ บอร์ดของดับเบิลยูดับเบิลยูอีระบุว่า
"ตอนแรกแม็คแมนจ้างผู้หญิงคนนี้ ด้วยเงินเดือนหนึ่งแสนดอลลาร์
แต่เพิ่มขึ้นเป็นสองแสนดอลลาร์
หลังเริ่มมีความสัมพันธ์ทางเพศกับเธอ"
ผู้ที่ส่งอีเมลเล่าถึงความสัมพันธ์
ว่าแม็คแมนกําลังเอาเปรียบคนอื่น
และมีสัมพันธ์ชู้สาวแบบสมยอม
แต่ก็ชัดเจนว่าอํานาจอยู่ในมือของคนที่เป็นซีอีโอ
มันจะสมยอมได้ยังไง ในเมื่อ... นั่นเจ้านายของคุณ
อํานาจอยู่ในมือเจ้านายเสมอ โดยเฉพาะเมื่อเป็นวินซ์
มีมติไม่เอกฉันท์เพื่อป้องกันไม่ให้อดีตพนักงาน
พูดถึงความสัมพันธ์ของเธอกับมิสเตอร์แม็คแมน
หรือดูหมิ่นเขาไม่ว่าในทางใดก็ตาม
นอกเหนือจากสัญญารักษาความลับ
เราต้องเผชิญกับวัฒนธรรม การรักษาความลับแบบนี้
วินซ์ แม็คแมนใช้อํานาจดังกล่าว
เขามีอิทธิพลต่ออาชีพการงานของผู้คนอย่างมาก จนคนไม่กล้าพูดออกมา
เพราะพวกเขากลัวโดนตอบโต้
ความคาดหวังของผมคือ วินซ์จะตามตอบโต้นักข่าวพวกนั้น
เพราะถ้าเขาถูกกระทํา
เขาต้องทําลายความน่าเชื่อถือของนักข่าว
แต่เขาไม่ได้ทําอะไรเลย
มันทําผมช็อก
นั่นไม่เหมือนวินซ์เลย
แม็คแมนกล่าวตอนนึงว่า "ผมขอให้คํามั่นว่าจะให้ความร่วมมือเต็มที่
ในการสอบสวนโดยคณะกรรมการพิเศษ
และผมจะทําทุกอย่างที่ทําได้ เพื่อสนับสนุนการสอบสวน"
เขายังอยู่หน้ากล้อง
คาดว่าจะได้เห็นเขาในสแมคดาวน์คืนนี้ เจค
เขาต้องมาแน่
(มิสเตอร์แม็คแมน)
วินซ์ลาออกจากตําแหน่งซีอีโอ
แต่ยังอยู่ในบอร์ดบริหาร และดูแลงานสร้างสรรค์อยู่
เมื่อข่าวแรกออก
พวกเขาประกาศว่า "วินซ์จะมารายการ"
ยินดีต้อนรับสู่สแมคดาวน์!
มันเหมือนเขาบอกว่า "ช่างแม่ง" กับข่าว
และสร้างสถิติเรตติ้งสูงที่สุดครั้งหนึ่งในปีนั้น
ทุกคนต่างโห่ร้องอย่างบ้าคลั่ง
(หลังจากที่ข้อกล่าวหาถูกเปิดเผยสู่สาธารณะ)
(วินซ์ แม็คแมนยกเลิก การสัมภาษณ์ครั้งสุดท้ายในซีรีส์สารคดีชุดนี้)
เมื่อเราตีพิมพ์บทความแรก
ปฏิกิริยาจากคนบางกลุ่มก็คือ
"จะคาดหวังอะไรล่ะ"
ตัวตนในที่สาธารณะของวินซ์ ตัวละครมิสเตอร์แม็คแมน
ถูกสร้างให้มีพฤติกรรมกักขฬะ
เมื่อรวมทั้งหมดนี้เข้าไว้ด้วยกัน
ทําให้เกิดความคิดว่า เขาก็แค่โลภ ชอบเซ็กส์วิตถาร
และควบคุมตัวเองไม่ได้
นั่นเป็นส่วนสําคัญในตัวตนสาธารณะของเขา
สิ่งที่ซับซ้อนก็คือ
นี่เป็นความตั้งใจที่จะทําเรื่องจริงกับเรื่องแต่ง เนียนเป็นเรื่องเดียวกัน
เธอได้งานแล้ว สเตซี่!
สิ่งที่เราแสดงให้เห็นว่ามันเป็นเรื่องเล่นขําๆ
ในฐานะส่วนหนึ่งของตัวละคร
มันไม่ตลกเท่าไหร่ ที่จริงมันเป็นเรื่องซีเรียส
ขณะที่เราเริ่มรายงานข่าว
เราเจอข้อกล่าวหาของแม็คแมนเรื่องอื่นๆ ที่เกิดขึ้นมาตลอดหลายปี
ปี 2006 ผู้หญิงที่ทํางานในซาลอนทําผิวแทน
เธอกล่าวหาว่าวินซ์ แม็คแมน โชว์รูปเปลือยของตัวเอง
และลูบคลําเธอ
แม็คแมนปฏิเสธข้อกล่าวหา
และอัยการก็ตัดสินใจที่จะไม่ดําเนินการใดๆ
เพราะคิดว่าไม่มีหลักฐานยืนยัน จากบุคคลภายนอกที่มากเพียงพอ
ทําอะไรเนี่ย!
พอมีเรื่องที่ซาลอนทําผิวแทน สัปดาห์ต่อมาวินซ์ก็สร้างพล็อตเรื่อง
ว่ามีคนกุเรื่องขึ้นมาทั้งหมด
- ช่วยด้วย! - มิกกี้ คุณทําอะไรของคุณ!
- มาช่วยฉันเดี๋ยวนี้! - ทําอะไรเนี่ย!
อย่ามาแตะต้องตัวฉัน!
ข่าวต่างๆ แดงขึ้นมาเอง
หลังจากมีข่าวแรก
ยิ่งเรารายงานข่าวเท่าไหร่ เรื่องต่างๆ ก็ยิ่งแดงออกมา
สามสัปดาห์ก่อนวินซ์ แม็คแมน ลงจากตําแหน่งซีอีโอของดับเบิลยูดับเบิลยูอี
หลังมีข้อกล่าวหาเรื่องประพฤติผิดทางเพศ
กลับกลายเป็นว่าตอนนี้เกิดเรื่องราวมากมาย
มีข่าวว่าวินซ์ แม็คแมน ยอมจ่ายเงิน 12 ล้านดอลลาร์ให้ผู้หญิงสี่คน
ภายในระยะเวลา 16 ปี ตามรายงานของวอลล์สตรีทเจอร์นัล
ข้อตกลงดังกล่าวจัดทําขึ้นเพื่อระงับข้อกล่าวหา เรื่องการประพฤติมิชอบทางเพศ
จะว่าไปข้อกล่าวหาบางข้อมันร้ายแรงมาก
ข้อกล่าวหาร้ายแรงที่สุดที่รู้คือ การตกลงยอมความที่ 7.5 ล้านดอลลาร์
ที่แม็คแมนและอดีตนักมวยปล้ําอีกคน
โดนกล่าวหาว่าเข้าหาเธอ และบังคับเธอให้ทําออรัลเซ็กส์
ซึ่งเธอปฏิเสธไม่ยอมให้ทําอะไรเลยเถิดไปกว่านี้ และเขาก็ไม่ยอมต่อสัญญากับเธอ
วินซ์มักจะเป็นคนที่คุณคิดว่า สามารถเอาตัวรอดในทุกเรื่องได้ตลอด
แล้วจากนั้นอีกหนึ่งหรือสองสัปดาห์ต่อมา
วันนั้นเป็นวันศุกร์... และจู่ๆ วินซ์ก็เกษียณ
(วินซ์ แม็คแมน อายุ 77 ปี ถึงเวลาที่ผมจะเกษียณ)
พวกเขาออกแถลงการณ์ในวันศุกร์ เพราะท้ายที่สุด
พวกเขาคิดว่ามันน่าจะสร้างเรตติ้งให้คืนวันศุกร์
ก็เลยแถลงตอนบ่ายวันศุกร์
สเตฟานี่ แม็คแมนเปิดรายการ
เมื่อช่วงหัวค่ํา
พ่อของฉัน วินซ์ แม็คแมน
เกษียณจากดับเบิลยูดับเบิลยูอี
เธอจึงพูดจบสั้นๆ
"เขาอุทิศชีวิตของเขา ทํานี่นั่นโน่น" จากนั้น "เอาเลย ขอบคุณ วินซ์"
และเธอปลุกใจทุกคน "ขอบคุณ วินซ์ๆ"
ขอบคุณ วินซ์ๆ!
มันเป็นตามที่ผมคาดไว้เลย
แต่มันค่อนข้างน่าตกใจ แปลก และเหนือจริง
ก็เพราะว่าวินซ์บริหารธุรกิจนี้มา 40 ปี
แล้วจู่ๆ ทุกอย่างก็เปลี่ยนไปในวันเดียว
แน่ล่ะว่าปฏิกิริยาในห้องแต่งตัว มีความไม่แน่ใจ
มันปั่นป่วนจริงๆ
ในแง่ที่ว่าดับเบิลยูดับเบิลยูอี จะเป็นอย่างไรถ้าไม่มีวินซ์
แต่เดิมที่ผมคิดเอาไว้ว่าสิ่งที่จะเกิดขึ้น
ผมนึกว่าสเตฟานี่จะเป็นตัวหลักของบริษัท
และนึกว่าพอล เลเวสก์ จะดูแลเรื่องงานสร้างสรรค์
และนั่นก็เป็นสิ่งที่เกิดขึ้นจริงๆ
คิดว่าธุรกิจจะไปรอดไหมถ้าไม่มีวินซ์
สู้ๆ นะ วินซ์
เอาจริงๆ เหรอ
- ขอบคุณ - ได้เลย ขอบคุณ
ถ้าไม่มีวินซ์ ผมไม่คิดว่าจะรอด
ตอนนี้เขาเกษียณตัวเองแล้ว
ฉันว่าคนคงดีใจที่จะได้เห็นเขารับผลกรรมที่ก่อไว้
แต่ห้านาทีต่อมา เราสนอะไรไหม ฉันก็ไม่รู้ว่ายังสนกันอยู่หรือเปล่า
สวัสดี!
ฉันว่าเราสนใจอยากเห็นเขากลับมามากกว่า
ฉันว่าเพราะเรารู้สึกว่าแบบนั้นมันสนุกกว่า
เพราะไม่มีใครทําเรื่องชั่วช้า ได้แบบวินซ์ แม็คแมน
เขายังสร้างความเดือด...
และความเดือดทําให้ขายตั๋วได้
คิดว่าวินซ์จะกลับมาไหม
เพราะมันคือวงการมวยปล้ําและทุกอย่าง...
ผม...
ผมขอตอบว่ากลับ
(มกราคม ปี 2023)
เกิดการเปลี่ยนแปลงใหญ่ที่สแตมฟอร์ด สนญ.เวิลด์เรสลิ่งเอนเตอร์เทนเมนต์
วินซ์ แม็คแมน เจ้าของหลักหวนคืน ดับเบิลยูดับเบิลยูอีในฐานะประธานกรรมการ
ในขณะที่สเตฟานี่ แม็คแมน ลูกสาวของวินซ์ แม็คแมน
ลาออกจากตําแหน่งซีอีโอร่วม ของดับเบิลยูดับเบิลยูอี
หลายคนในวอลล์สตรีทคาดว่า แม็คแมนกําลังพยายาม
ขายบริษัทมูลค่าหกพันล้านดอลลาร์ในขณะนั้น
คุณมีปฏิกิริยายังไงเมื่อวินซ์กลับมา
มัน... คือผมว่า... มันโคตร... มันแปลก
ตอนที่วินซ์กลับมา ผมไม่ประหลาดใจเลย
ผมแปลกใจที่คนอื่นแปลกใจ
แน่นอน ผมได้ยินมาสองสามสัปดาห์แล้ว
ว่าวินซ์เริ่มคันและอยากกลับมา
และผมไม่รู้ว่าเขาจะกลับมาได้หรือเปล่า
เพราะผมรู้เรื่องที่บอร์ดลงมติเป็นเอกฉันท์
ว่าไม่ให้เขากลับมาอีกแล้ว
แต่เขาสามารถคุมเสียงโหวตได้
เขาเลยกลับมาเปลี่ยนบอร์ดบริหาร
และไม่กี่วันต่อมา สเตฟานี่ก็ลาออก
สเตฟานี่ แม็คแมนแถลงผ่านทวิตเตอร์ว่า
"ดับเบิลยูดับเบิลยูอีอยู่ในสถานะที่แข็งแกร่ง
ทําให้ฉันตัดสินใจอยากพัก
และก้าวไปอีกขั้น ด้วยการลาออกอย่างเป็นทางการ"
วินซ์บอกว่าเขาคิดว่าเขาไม่ควรลาออก
แต่มีคนพูดให้เขาต้องลาออก
แล้วบอกว่าเป็นคนใกล้ตัว
คุณก็สามารถสรุปได้เลยจากเรื่องนั้น
วินซ์กระเสือกกระสนกลับมา
ในมุมมองของผม
สเตฟานี่ไม่อยากเกี่ยวข้องกับบริษัท
ถ้าวินซ์ยังเข้ามายุ่ง
ผมไม่คิดว่าเธอถูกบีบให้ออกนะ
รู้ใช่ไหมว่าเขาวางตัวคุณ ให้อยู่ในตําแหน่งที่ต้องงัดกับเขาตลอดเวลา
รู้ใช่ไหม
รู้สึกแบบนั้นเลยจริงๆ
ไม่นะ สเตฟ ไม่เอาน่า
- เรียบร้อย - ขอบคุณครับ
ผมไม่รู้ว่าเกิดอะไรขึ้น เรื่องที่สเตฟานี่ออกจากบริษัท
แล้วเดฟ เมลต์เซอร์หรือชูเมคเกอร์
ใครก็ตามที่อยากกุเรื่องโกหกหรือข้อสันนิษฐาน
พวกเขาไม่รู้หรอก
พอวินซ์กลับมาสิ่งแรกที่พวกเขาพูดกัน คือเป้าหมายราคาขาย
นี่เหมือนว่า "โอเค เราจะรับประมูล"
(ดับเบิลยูดับเบิลยูอีขายให้เอนเดฟเวอร์)
ประกาศเป็นทางการแล้ว
เอนเดฟเวอร์แถลงว่าดับเบิลยูดับเบิลยูอี และยูเอฟซีจะควบรวมกันแล้วเพื่อก่อตั้ง
บริษัทถ่ายทอดสดกีฬาและความบันเทิงระดับโลก มูลค่า 21 พันล้านดอลลาร์
การควบรวมดับเบิลยูดับเบิลยูอีกับยูเอฟซี จะมีชื่อว่าทีเคโอกรุ๊ป
การขายบริษัท ให้กับบริษัทเชิงกลยุทธ์อย่างเอนเดฟเวอร์
ผมคิดว่ามันอัจฉริยะสุดๆ
ลองคิดดูสิ มันเป็นความท้าทายใหม่สําหรับวินซ์
เขาไม่ได้ดูแลแค่บริษัทเดียว เขาต้องดูบริษัทอื่นด้วย
ผมว่าแนวคิดก็คือ ขายมันออกไปซะ
ตอนที่วินซ์ยังกุมเสียงส่วนใหญ่ของบริษัทได้
วินซ์จะนั่งเป็นประธานกรรมการ
แต่สําหรับเขามันจะต่างไปจากเดิมหน่อย
เพราะผู้ถือหุ้นดับเบิลยูดับเบิลยูอี จะมีสัดส่วนหุ้นในบริษัทแค่ 49%
ในขณะที่ผู้ถือหุ้นเอนเดฟเวอร์มีสัดส่วนที่ 51%
ดังนั้นเขาเลยไม่มีอํานาจเบ็ดเสร็จ เหมือนสมัยที่คุมดับเบิลยูดับเบิลยูอี
บริษัทนี้เป็นของครอบครัวคุณมา 70 ปี
เป็นวันที่ลําบากไหม
ไม่ มันเป็นวันที่ดี
หลายอย่างต้องมีพัฒนา เป็นครอบครัว เป็นธุรกิจ
ทั้งหมดมันต้องพัฒนาด้วยเหตุผลที่ถูกต้อง
และนี่คือการตัดสินใจทางธุรกิจที่ถูกต้อง
จนถึงตอนนี้ เป็นการตัดสินใจของครอบครัวที่ถูกต้อง
จะไม่มีวินซ์ แม็คแมนรุ่นต่อไป
มันใหญ่เกินกว่าจะเป็นธุรกิจครอบครัว
มันจึงต้องอยู่ในมือผู้เชี่ยวชาญด้านธุรกิจขนาดใหญ่
ที่ต้องตัดสินใจหลายอย่าง
มันไม่เรื่องของนามสกุล ไม่เรื่องของมรดกครอบครัว
มันเป็นเรื่องของผู้ที่มีคุณสมบัติเหมาะสมที่สุด
เราใช้ชีวิตตามกฎผู้แข็งแรงกว่าย่อมอยู่รอด
และสิงโตที่ยังคงปกครองอาณาจักรอยู่
จะไม่ยอมให้อย่างอื่น
บริษัทกําลังมาแรงมากตอนนี้
ยอดเข้าชมสูงที่สุดนับตั้งแต่ปี 2002
มีคนดูศึกใหญ่มากกว่าที่เคยมีมาก่อน
มีสปอนเซอร์มากกว่าที่เคยมีมาเป็นไหนๆ
มีกําไรและรายได้สูงที่สุดเท่าที่เคยมีมา
คนสนับสนุนสินค้าเพื่อความบันเทิง
และไม่สนใจเรื่องศีลธรรม ของคนทําธุรกิจที่ผลิตสินค้า
พวกเขาต้องการความบันเทิง
สัปดาห์นี้เวิลด์เรสลิ่งเอนเตอร์เทนเมนต์ บรรลุข้อตกลงสิบปีมูลค่าห้าพันล้านเหรียญ
เพื่อนํารอว์ รายการมวยปล้ําประจําสัปดาห์ชื่อดัง ไปยังฉายบน NETFLIX
(วันที่ 23 มกราคม ปี 2024)
(วันที่ NETFLIX/ดับเบิลยูดับเบิลยูอี ประกาศข้อตกลง)
คุณได้ดูรายการ... บางตอนหรือยัง
ดูแล้ว
คิดว่าไง
ผมว่ามันห่วย
ผมว่ามันเกลี่ยเรื่องไม่ดี
ผมว่ามันเป็นการสัมภาษณ์ที่ชวนทัวร์ลง
ผมว่ามันนําเสนอแง่มุมที่ชวนทัวร์ลง
และทั้งหมดเป็นเรื่อง "เราจะทําให้วินซ์ดูแย่ได้ยังไง"
"ให้หมอนี่ดูแย่ในแง่นั้นแง่นี้"
ผมใกล้ชิดกับเรื่องนี้
ผมรับมันได้ สําหรับผมมันเป็นเรื่องส่วนตัว
มีเรื่องไหนของวินซ์ที่เราพลาดไปเหรอ
มี มุมที่เป็นคนธรรมดาๆ
นี่ วินซ์เป็นนักธุรกิจ
แต่ก็มีอีกด้านของวินซ์
ตอนที่ภรรยาของผมเป็นมะเร็ง
วินซ์รับรองว่าจะให้การรักษาที่สุดในโลกกับเธอ
หมอบอกว่าเธออยู่ได้อีกแค่สี่ปี
มองแบบแง่ดีที่สุด
นั่นเมื่อ 24 ปีก่อน
และนั่นเป็นเพราะวินซ์ แม็คแมนรับรองว่า เธอต้องได้รับการดูแลอย่างดีที่สุด
มันไม่ใช่สารคดีเกี่ยวกับวินซ์ ชีวิตของวินซ์และเรื่องราวของวินซ์
มันเป็นเรื่อง "ดูซิว่าวินซ์ แม็คแมนชั่วช้าขนาดไหน"
"ดูซิว่าเราจะทําให้เขาดูชั่วช้าได้ขนาดไหน"
และถ้าเขาเป็นแบบนั้น ผมก็คงจะเห็นด้วย
แต่เขาไม่ได้เป็น
(สองวันต่อมา)
คืนนี้ผู้ก่อตั้งและอดีตซีอีโอ ของเวิลด์เรสลิ่งเอนเตอร์เทนเมนต์
กําลังเผชิญกับข้อกล่าวหาใหม่ เรื่องการล่วงละเมิดทางเพศและการค้ามนุษย์
คดีใหม่ที่สะเทือนอารมณ์กล่าวหาว่าวินซ์ แม็คแมน
ล่วงละเมิดทางเพศและค้ามนุษย์อดีตพนักงาน
แหล่งข่าวแจ้งฉันเรื่องคดีฟ้องร้อง
และมันเกิดขึ้นเพราะหัวข้อของคดีนี้
ฉันเคยเขียนเรื่องคดีค้ามนุษย์ทางเพศ หรือการประพฤติผิดทางเพศ
ฉันไม่รู้สึกว่าคนที่ดับเบิลยูดับเบิลยูอี รู้ตัวว่าจะเกิดคดีความ
ที่จริงฉันได้ยินจากแหล่งข่าวว่าพวกเขาตกใจ
สวัสดี เป็นไงบ้าง
ในคดีฟ้อง จาเนล แกรนท์ที่เคยทํางานที่นั่น จนถึงเดือนมีนาคม ปี 2022
บอกว่าแม็คแมนบังคับให้ เธอมีเพศสัมพันธ์กับเขาและผู้ชายคนอื่นๆ
ที่สนญ.ดับเบิลยูดับเบิลยูอี เพื่อแลกกับความมั่นคงในหน้าที่การทํางาน
จาเนล แกรนท์ คือผู้หญิง ที่เราเคยรายงานข่าวนี้ครั้งแรกเมื่อปี 2022
และสิ่งที่แกรนท์กล่าวในคดีนี้คือ เรื่องมันไม่ใช่ไม่ใช่การสมยอม
คดีนี้ฉายให้เห็นภาพการล่วงละเมิดทางเพศ การประพฤติมิชอบทางเพศ
เธอบอกว่าเธอถูกล่วงละเมิดทางเพศ
ว่าเธอโดนหลอกให้ไปที่นั่น ด้วยเรื่องความเจริญก้่าวหน้าในหน้าที่การงาน
และในที่สุดก็ถูกล่วงละเมิดทางเพศ
แล้ววินซ์ แม็คแมนก็ค้ามนุษย์ให้กับผู้ชายคนอื่นๆ
เมื่อคดีแดงออกมา
จริงๆ แล้วผมไม่คิดว่าจะมีอะไรในนั้น ที่ทําให้ผมตกใจได้ แต่ผมอึ้งไปเลย
ผมช็อกไปเลย
คํากล่าวอ้างของแกรนท์รวมถึง การร่วมเพศโดยใช้อุจจาระ
มัดขึงพืด...
แกรนท์อ้างว่าเขาทําร้ายเธอ ด้วยการใช้เซ็กส์ทอย
ที่ตั้งชื่อตามนักมวยปล้ําชาย
สิ่งที่โดดเด่นที่สุดอย่างหนึ่งในคดีนี้
คือข้อเท็จจริงที่ว่าจาเนล แกรนท์คัดลอกข้อความ
ที่เธอได้รับจากวินซ์ แม็คแมน
คดีนี้มีทั้งภาพแคปหน้าจอข้อความโจ๋งครึ่ม
ที่กล่าวหาว่าแม็คแมนส่งให้แกรนท์ ซึ่งทําให้เห็นภาพ หดหู่และซาดิสม์มากขึ้น
ข้อความนึงเขียนว่า "ฉันเป็นเจ้าเธอแต่เพียงผู้เดียว
และควบคุมคนที่ฉันอยากให้ *** เธอ"
เราเห็นแต่ข้อความจากฝั่งของแกรนท์
ข้อความที่เธอต้องการให้เราเห็น เราอาจได้เห็นเพิ่มอีกในอนาคต
แต่มันทําให้เราเข้าใจถึงความสัมพันธ์นี้
ที่คุณจะไม่ได้เห็นบ่อยๆ โดยเฉพาะในความสัมพันธ์ที่อํานาจไม่สมดุล
นี่เป็นหนึ่งในตัวอย่างที่หน้าด้านที่สุด ของสถานการณ์ในบริษัทที่ฉันเคยเห็นมาเลย
ว่าผู้บริหารไม่ได้ดําเนินการอะไร เพื่อปิดบังพฤติกรรมเหล่านี้
คดีนี้ยังกล่าวหาแม็คแมน
ว่าแชร์ภาพวาบหวิวของแกรนท์ กับพนักงานดับเบิลยูดับเบิลยูอีคนอื่นๆ
รวมถึงนักมวยปล้ําที่ไม่ระบุชื่อ
ที่บริษัทพยายามจะเซ็นสัญญาใหม่ในปี 2021
โดยที่เธอไม่ยินยอม
เราทราบจากแหล่งข่าวว่า คนๆ นั้นคือบร็อค เลสนาร์
ซึ่งเป็นหนึ่งในคนที่ดังที่สุดของดับเบิลยูดับเบิลยูอี
เธอกล่าวหาว่าแม็คแมนแชร์รูปโจ๋งครึ่มให้เขาดู
และบอกเธอว่าเขาชอบสิ่งที่เห็น
หลังจากที่ดาราดังคนกล่าวตกลงสัญญาฉบับใหม่
แม็คแมนบอกเธอว่ากิจกรรมทางเพศกับเธอ เป็นส่วนหนึ่งของข้อตกลง
ในแถลงการณ์ โฆษกของวินซ์ แม็คแมนกล่าวว่า
"คดีนี้เต็มไปด้วยการโกหก
การลามกอนาจาร เรื่องต่างๆ ที่ถูกกุขึ้นมาซึ่งไม่เคยเกิดขึ้น
และการบิดเบือนความจริงด้วยความพยาบาท
เขาจะปกป้องตัวเองเต็มที่"
ทีเคโอ บริษัทแม่ของดับเบิลยูดับเบิลยูอีกล่าวว่า
กําลังจัดการกับข้อกล่าวหาอย่างจริงจัง
และถกเรื่องนี้เป็นการภายใน
(หนึ่งวันหลังจาเนล แกรนท์ยื่นฟ้องคดี)
วินซ์ แม็คแมน ผู้ก่อตั้งดับเบิลยูดับเบิลยูอี ลาออกจากตําแหน่งประธานกรรมการ
ของหน่วยงานแม่ของบริษัทมวยปล้ําแห่งนี้
แม็คแมนปฏิเสธข้อกล่าวหา แต่บอกว่าตอนนี้เขาจะลาออก โดยพูดว่า
"ด้วยความเคารพต่อจักรวาลดับเบิลยูดับเบิลยูอี"
ความจริงที่ว่าเขาลาออกในวันรุ่งขึ้น หลังจากการฟ้องร้อง
สื่อให้เห็นว่าสิ่งต่างๆ เปลี่ยนไป
เขาอยู่ในบริษัทใหม่ ไม่มีอํานาจควบคุมแบบเดิมอีกต่อไป
และถ้ามีคนขอให้เขาลาออก
เขาก็ต้องลาออก
ณ จุดนั้น วินซ์ก็ถูกกันออกจากทุกบทบาท ในทีเคโอหรือดับเบิลยูดับเบิลยูอี
และหลังจากข้อกล่าวหาของจาเนล แกรนท์
เราก็เริ่มได้ยินข่าวลือ และข้อกล่าวหาจากแหล่งต่างๆ
- นั่นแอชลีย์! - เธอมาแล้ว!
ปี 2016 แอชลีย์ แมสซาโรอ้างว่าเธอถูกข่มขืน
ระหว่างออกทัวร์ดับเบิลยูดับเบิลยูอีที่คูเวต โดยชายที่สวมรอยเป็นแพทย์ทหาร
เธอกล่าวหาดับเบิลยูดับเบิลยูอี
ว่าไม่มีปฏิกิริยาจริงจังต่อคํากล่าวของเธอ ตอนที่เธอบอกพวกเขา
เธอบอกว่าวินซ์ แม็คแมนรู้เรื่องนี้
และดับเบิลยูดับเบิลยูอี ตั้งใจปกปิดเรื่องนี้เพื่อปกป้องธุรกิจ
ดับเบิลยูดับเบิลยูอีออกแถลงการณ์ ปฏิเสธคํากล่าวอ้างทั้งหมด
และกล่าวว่าไม่เคยได้รับแจ้งว่ามีเรื่องนี้เกิดขึ้น
และถ้าพวกเขาทราบ ก็ต้องรายงานเรื่องนี้แน่นอน
สิบปีต่อมาในปี 2019
พบศพแมสซาโรเสียชีวิตเพราะการฆ่าตัวตาย
หลังเรื่องข้อกล่าวหาของจาเนล แกรนท์
ทนายของแอชลีย์ แมสซาโร
เปิดเผยถ้อยคําของแมสซาโร ที่ยังไม่เคยเผยแพร่ที่ใดมาก่อน
อ้างว่าเธอถูกวินซ์ แม็คแมนล่วงละเมิดทางเพศ
วินซ์ขึ้นชื่อในเรื่องพวกนี้
แมสซาโรบอกว่าเธอปฏิเสธเขา แต่...
ในความคิดของเธอวินซ์ตอบโต้ ด้วยการสร้างเรื่อง
โดยมีเจตนาชัดเจนเพื่อทําให้เธออับอาย
จะร้องไห้แล้วเหรอ
ขอร้องล่ะวินซ์ อย่าทําแบบนี้! ไม่ใช่กับเรื่องนี้ ไม่...
จะร้องไห้ใช่ไหมๆ!
เธอโดนพักงานแบบไม่มีกําหนด
ตั้งแต่เขาโดนปลดจากตําแหน่ง
วินซ์ขายหุ้นทั้งหมดที่มีในบริษัทแล้วออกไปเลย
หนึ่งในเรื่องที่ดับเบิลยูดับเบิลยูอีทรงพลังที่สุด
คือพวกเขาสามารถไปต่อได้โดยที่ไม่มีวินซ์
บริษัทยังเจริญรุ่งเรืองได้โดยที่ไม่มีวินซ์
มาเริ่มคืนที่สอง
(เรสเซิลแมเนีย 40 ปี 2024)
ของเรสเซิลแมเนีย!
(เรสเซิลแมเนีย 40)
สัปดาห์นี้เราสร้างสถิติบนโซเชียลมีเดีย
ยอดขายสินค้า สปอนเซอร์
เพิ่งทําลายสถิติยอดขายตั๋วเข้าชม
นับว่าเป็นเรสเซิลแมเนีย ครั้งที่ยิ่งใหญ่ที่สุดตลอดกาลของแท้
ได้ผู้ชนะแล้ว!
และแชมป์คนใหม่...
คําถามสุดท้าย คุณคิดว่า มรดกที่วินซ์จะทิ้งไว้ให้คืออะไร
มรดกของวินซ์... ให้ตายสิ
เขา...
มรดกของเขาก็คือ...
ไม่รู้สิ เขา...
ตายแล้ว ยากจังเลย
โห คิดว่ามรดกที่วินซ์ แม็คแมนจะทิ้งเอาไว้ คืออะไรน่ะเหรอ
โห... เป็นคําถามที่ดีนะ
ผมว่าผมไม่น่าใช่คนที่ควรตอบคําถามนี้
คิดว่ามรดกที่วินซ์จะทิ้งเอาไว้คืออะไร
โปรโมเตอร์ที่ยิ่งใหญ่ที่สุดตลอดกาล
เขาสมควรได้รับมัน
แม้ว่ามีบางเรื่องของเขาที่ผมไม่ชอบหรือเคารพ
คุณเอามันไปจากเขาไม่ได้
หากคุณอยากได้ความเห็นที่แท้จริง เรื่องวินซ์ แม็คแมนและมวยปล้ําอาชีพ
มีทั้งเรื่องดีและไม่ดีมากมาย
เขาคือบุคคลที่สําคัญที่สุดในประวัติศาสตร์มวยปล้ํา
ในยุคที่เขารุ่งเรือง เขาคืออัจฉริยะด้านงานสร้างสรรค์
แต่เขาห่างไกลจากคําว่านักบุญ
นี่คือผู้ชายที่มีความต้องการมากขึ้นเรื่อยๆ
ฉันมีความต้องในชีวิตที่ไม่มีวันพอ และฉันต้องการมากกว่านี้ๆ
มันไม่หยุด
และนั่นคือวิธีที่คุณสร้างสิ่งต่างๆ ขึ้นมา
จากหลักล้าน เป็นสิบล้าน เป็นหมื่นล้าน
เอาแล้วครับ
ตลอดหลายปีที่ผ่านมา มวยปล้ําอาชีพ สร้างสีวันให้ชีวิตในแบบที่เรียบง่าย
มีฝ่ายธรรมะและฝ่ายอธรรม
ผมว่าบทเรียนที่แท้จริงเรื่องวินซ์ แม็คแมน คือชีวิตไม่ใช่เรื่องง่าย
คุณต้องสามารถถือมันไว้ในมือ ทั้งสองอย่างในเวลาเดียวกัน
เป็นไปได้ที่วินซ์ แม็คแมนสร้างสิ่งนี้ที่เรารัก
และในขณะเดียวกัน
เขาก็เป็นตัวปัญหาสุดๆ
อาจจะเป็นคนที่น่าโดนสาปส่ง
ผมมั่นใจว่าเขาอยากเป็นที่จดจํา ในฐานะตํานานผู้สร้างดับเบิลยูดับเบิลยูอี แต่...
สิ่งดีๆ ทั้งหมดที่เขาทํา มันถูกกลืนด้วยเรื่องแย่ๆ ที่เขาทํา
มรดกของผมคืออะไรเหรอ ผมไม่มีหรอก
ทุกคนมีความคิดต่างๆ นานาว่า วินซ์ แม็คแมนเป็นคนยังไง
แต่คนไม่รู้จักผมเลย
หลายคนสับสนระหว่าง ตัวละครของผมในทีวีกับตัวตนของผม
เวลาผมมองไปในกระจก
ผมรู้ว่ากําลังมองใครอยู่ ผมรู้จักเงาสะท้อนนั่น
บรรยายถึงวินซ์ แม็คแมน
มันเป็นเรื่องที่ยากมากจริงๆ
ลองดูนะ บ้าอีโก้ นักเพาะกาย
เป็นพวกชอบความท้าทายในทุกๆ วัน
หื่นกาม ปัญญาอ่อน
มีความย้อนแย้ง
คนเดียวในโลกที่ฉันต้องขอบคุณคือตัวฉันเอง
เพราะฉันสร้างเองทั้งหมด
ฉันสร้างเองกับมือคนเดียว
บางครั้งเส้นระหว่างความจริงกับเรื่องแต่ง
มันเบลอมากๆ ในธุรกิจของเรา
บางครั้งสิ่งที่เกิดขึ้นคือนักแสดงเริ่มเชื่อตัวเอง
พวกเขาเริ่มเชื่อในตัวละครของตัวเอง
และคนๆ นั้น... ก็ไม่รับรู้ว่า ตัวตนที่แท้จริงของเขาเป็นยังไง
เขากลายเป็นตัวละครนั้น
ฉันไม่ได้ชื่อวินซ์ ฉันชื่อมิสเตอร์แม็คแมน
ตอนนี้ผมกําลังสงสัยตัวเอง ว่าไหนคือตัวละครและไหนคือตัวผมเอง
ผมว่ามันคงผสมผสานกันไป
และผมอยากจะแนะนําว่า มันมีตัวนึงที่เล่นใหญ่ไปหน่อย
แต่ผมก็ไม่แน่ใจว่าตัวไหน
(ขณะนี้วินซ์ แม็คแมนอยู่ระหว่างสืบสวน คดีอาญาของรัฐบาลกลาง)
(คดีข้อกล่าวหา เรื่องประพฤติผิดทางเพศและค้ามนุษย์)
(บร็อค เลสนาร์ยังไม่ยอมรับต่อสาธารณะว่า มีส่วนเกี่ยวข้องตามข้อกล่าวหา)
(คดีของจาเนล แกรนท์ต้องหยุดชั่วคราว)
(ระหว่างที่รัฐบาลกลาง กําลังดําเนินการการสืบสวนอยู่)
คําบรรยายโดย คุณาพร ศันสนียกุลวิไล